Diari Oficial de la Generalitat Valenciana


Sumari del DOGV 6774, del 15-05-2012 (2012/4503)

RESOLUCIÓ de 3 d'abril de 2012, de la Direcció General d'Energia de la Conselleria d'Economia, Indústria i Comerç, per la qual s'atorga autorització administrativa a Enerstar Villena, SA, Unipersonal, per a la construcció de la línia elèctrica aèria a 132 kV, doble circuit, denominada Alhorines-Beneixama, en els termes municipals de Villena, Cañada, el Camp de Mirra i Beneixama, en la província d'Alacant, s'aprova el seu projecte tècnic d'execució i es declara, en concret, la seua utilitat pública. (ATLINE/2008/23/03).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4503


Data del document
:   03-04-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 3 d'abril de 2012, de la Direcció General d'Energia de la Conselleria d'Economia, Indústria i Comerç, per la qual s'atorga autorització administrativa a Enerstar Villena, SA, Unipersonal, per a la construcció de la línia elèctrica aèria a 132 kV, doble circuit, denominada Alhorines-Beneixama, en els termes municipals de Villena, Cañada, el Camp de Mirra i Beneixama, en la província d'Alacant, s'aprova el seu projecte tècnic d'execució i es declara, en concret, la seua utilitat pública. (ATLINE/2008/23/03). [2012/4503]
Vist l'expedient amb referència ATLINE/2008/23/03 incoat pel Servici Territorial d'Energia d'Alacant, a instància de l'empresa Enerstar, SA, relatiu a la sol·licitud de 16 de febrer de 2008, sobre autorització administrativa per a la construcció de la línia elèctrica aèria a 132 kV, doble circuit, denominada Alhorines-ST Beneixama, així com annex de modificació a este, en els termes municipals de Villena, Cañada, el Camp de Mirra i Beneixama, en la província d'Alacant, aprovació del projecte d'execució i declaració, en concret, d'utilitat pública.
Resultant que la sol·licitud instada per Enerstar, SA, va ser exposada a la corresponent informació pública per mitjà d'anunci en el Butlletí Oficial de la Província d'Alacant de 4 de desembre de 2008, en el Diari Oficial de la Comunitat Valenciana de 19 de desembre de 2008 i en el periòdic Las Provincias de 26 de desembre de 2008, així com als taulers d'anuncis dels ajuntaments afectats, als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en el Decret 162/1990, de 15 d'octubre, pel qual s'aprova el Reglament d'Impacte Ambiental, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'han presentat al·legacions a la mencionada sol·licitud.
Resultant que d'acord amb el que s'ha preceptuat en el Decret 88/2005, de 29 d'abril, es va traslladar als ajuntaments afectats la corresponent separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixes entitats, a l'efecte de prestar la seua conformitat o oposició, i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que siga aplicable. De la mateixa manera es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els oportuns condicionats, emetent-se el corresponent condicionat pels organismes afectats.
Resultant que, amb data 22 de maig de 2009, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental en què estimava acceptable, als efectes ambientals únicament i sense perjuí de l'obtenció prèvia de les autoritzacions sectorials que hi siguen aplicables, el projecte «Línia aèria d'alta tensió 132 kV Alhorines-ST Beneixama», promogut per Enerstar, SA, en els termes municipals de Villena, Cañada, el Camp de Mirra i Beneixama, província d'Alacant, sempre que este es realitze d'acord amb el que establix l'estudi d'impacte ambiental, el projecte tècnic i la resta de documentació que hi ha en l'expedient i amb els condicionants recollits en la resolució dictada.
Resultant que, amb data 6 d'abril de 2009, es va elevar a públic el canvi de la denominació social de l'empresa Enerstar, SA, a Enerstar Villena, SA, Unipersonal.
Resultant que a fi de fer complir el condicionat imposat per la declaració d'impacte ambiental, així com la resta d'al·legacions presentades durant el període d'informació pública del projecte d'execució de la instal·lació projectada, Enerstar Villena, SA, Unipersonal, amb domicili a l'efecte de notificació a Madrid, carrer Federico Salmón, núm. 13 (CP 28498), va presentar en data 29 de juliol de 2011, escrit de nova sol·licitud d'autorització administrativa per a la construcció de la línia elèctrica aèria a 132 kV, doble circuit, Alhorines-Beneixama, en els termes municipals de Villena, Cañada, el Camp de Mirra i Beneixama, en la província d'Alacant, aprovació del projecte d'execució i declaració, en concret, d'utilitat pública, al qual s'adjunta nou projecte tècnic de la instal·lació, firmat per tècnic competent, el qual substituïx el projecte en tràmit.
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana del dia 11 d'octubre de 2011, en el Butlletí Oficial de la Província d'Alacant de 5 d'octubre de 2011, en els diaris Publicidad i La Verdad de dates 8 i 11 d'octubre de 2011, respectivament, i als taulers d'anuncis dels ajuntaments de Villena, Cañada, el Camp de Mirra i Beneixama, afectats pel projecte, als efectes previstos en l'article 9 del mencionat Decret 88/2005, de 29 d'abril, i en l'article 144 del Reial Decret 1955/2000, d'1 de desembre.
D'acord amb la documentació que hi ha en l'expedient, han sigut presentades les al·legacions següents a la instal·lació projectada:
- El Sr. Vicente José Ferrero Berbegal, Sra. Josefa Molina Bellod, Sr. Joan Francesc Bellot i Diaz, Sr. Jordi Bellot Diaz, Sr. Miguel Payá Bellod, Sr. Francisco José Castelló Sirera, Sra. Antonia Díaz Sánchez, Sra. Anna Puig Sirera, Sr. Vicente Vilaplana Calabuig, Sra. Verónica Conca Pérez, Sra. M. Teresa Conca Pérez, Sra. Josefa Cabanes Belda, Sra. Sandra Francés Pérez, Sr. Juan Pérez Castelló, Sra. M. Cruz Santamaría Mataix, Sra. Josefa Camus Santonja, Sra. Adriana Martínez Fajardo, Sra. M. Amparo Pérez Luna, Sr. José Francisco Lozano Santonja, Sr. Juan Baustista Bellod Ramos, Sra. Desamparados Sancho Albiach, Sr. José Alarte Gómez, Sra. Aurora Castelló Amorós, Sra. Amalia Hernández Luna, Sra. M. Gracia Pérez Bellod, Sra. Vicenta Conca Martínez, Sr. José Luis Sirera Baldés, Sra. María Vera Alonso, Sra. Aurora Sarrió Bellod, Sr. Llorenç Calabuig Valdés, Sr. Alberto Corada Lozano, Sra. Mari Leo Barceló Soler, Sra. Guadalupe Barceló Duran, Sr. Francisco Sanchis Navarro, Sra. Laura Bellod Luna, Sr. Ricardo Navarro Borrás, Sr. Juan Bautista Bellod Luna, Sr. José Sarrió Francés, Sr. Juan Cambra Barceló, Sr. Alberto Dobón Alberco, Sra. Romi Amorós Conca, Sr. José Mataix Albero, Sr. Felipe Ordoñez Mataix, Sra. M. Carmen Mataix Rubio, Sr. Pepe Toni Mataix Rubio, Sra. M. José Vera Barceló, Sr. Juan Baustista Sirera Valls, Sr. Juan Pérez Luna, Sr. Donato Bueno Martínez, Sra. Francisca María Juan Bellod, Sr. Vicente Sanchis Navarro, Sra. Francisca Navarro Conca, Sra. Ángela Pérez Sanz, Sr. José Francés Camus, Sr. Claudio Escobar, Sr. José Sisera Ferrero, Sra. Milagros Valls Maestre, Sra. M. Jesús Dobón Albero, Sra. Amparo Segura Forqués, Sr. Joaquín Ramón Albero Navarro, Sra. Amparo Barceló Segura, Sra. Susana Barceló Segura, Sra. Natalia Ferrero Molina, Sr. Vicente Ibáñez Cruz, Sr. José E. Pascual Burgos, Sr. Alberto Iborra Bellod, Sr. José Juan Puig Francés i Sra. M. Ángeles Sisera Valls, en escrits independents, però amb idèntic contingut, manifesten la seua oposició a la instal·lació projectada atés que la servitud de pas d'esta generarà una pèrdua en el valor dels camps de cultiu afectats per esta, a més de la generació d'un nou camp electromagnètic amb el consegüent perjuí per a la salut, unit a l'impacte paisatgístic per al conjunt de la vall, sense que en la documentació presentada s'arrepleguen les polítiques i accions en matèria de paisatge com s'arreplega en el Decret 120/2006. Es manifesta igualment la inexistència de raons econòmiques justificades per a la implantació de la instal·lació, màximament quan en la zona ja es troben implantades instal·lacions de generació d'energia solar fotovoltaica. Així mateix en el municipi de Villena, on s'instal·larà la central termosolar ja disposa d'una subestació i està en fase de construcció una altra per a donar servici a l'AVE, junt amb una segona subestació que està executant-se per part de Red Eléctrica de España, SAU, entenent molt més lògica l'evacuació de l'energia generada a Villena a qualsevol d'estes subestacions. Subsidiàriament se sol·licita el soterrament de la línia.
- El Sr. Francisco Nacher Ferre, Sr. José Ferrándiz Barceló, Sr. Francisco Bellod Silvestre, Sra. M. Luisa Sanchis Alós, Sr. José Masià Ciscar, Sr. Pascual Sanjuán Mira i Sr. Joaquín Barceló Ferrero manifesten per mitjà d'escrits independents d'idèntic contingut la seua oposició a la línia projectada atés que esta no té justificació quant a l'interés general d'esta, sense obviar el seu impacte econòmic sobre el terreny pel qual discorre, la servitud del qual gravarà el terreny de forma permanent. Així mateix s'assenyala la inexistència de justificació de traçats alternatius, realitzant-se manifestacions quant al tipus de terreny de les parcel·les de què són titulars.
- La Sra. Aurora Molina Castelló, Sr. Francisco Molina Amorós, Sra. Antonia Bellod Maestre, Sra. Cándida Payá Camus, Sr. Miguel Payá Amorós, Sra. Bienvenida Vidal Albero, Sra. Rosa María Esteve Pérez, Sr. Vicent Luna Sirera, Sr. Miguel Juan Pérez Molina i Sra. Carmen Sanchis Puig, Sr. Vicente Amorós Silvestre, Sra. M. Desamparados Sanchis Puig, Sra. M. Aurora Sanchis Puig, Sr. Juan Vicente Ripoll Sendra, Sr. Vicente Sisera Molina i Sr. Manuel Silvestre Mataix, per mitjà d'escrits independents, manifesten en síntesi la seua oposició a la instal·lació projectada manifestant els perjuís que esta comportarà, tant per la seua execució com pel seu establiment, al gravar-se els terrenys amb una servitud de pas a favor per possibles futures reparacions de la instal·lació.
- El Sr. Alfonso Arenas Ferriz i Sr. Francisco Arenas Ferriz manifesten la seua oposició a la instal·lació projectada quant al traçat proposat, així com realitzant indicació quant a la titularitat de les finques afectades.
- El Sr. José Ferrero Alemany planteja la possibilitat de soterrament de la instal·lació.
- La Sra. M. del Carmen Davó Galvañ manifesta la seua oposició a la instal·lació projectada perquè esta sobrevola la parcel·la de la seua propietat amb els consegüents perjuís que això comporta.
- La Sra. Úrsula Sanz Mataix i Sra. Carmen Galbán Barceló, per mitjà de sengles escrits d'idèntic contingut, assenyalen la seua oposició a la instal·lació projectada perquè no hi ha justificació i necessitat d'esta, a més dels perjuís tant per a la salut com econòmics que suposa la seua implantació.
- El Sr. Miguel Conca Sarrió manifesta la seua disponibilitat legal per a poder instal·lar panells solars fotovoltaics, sense que el traçat proposat de la línia a instal·lar haja tingut en compte l'avantdita manifestació, la servitud del qual afectarà greument la parcel·la, a més del seu impacte visual i els efectes per a la salut de les persones.
- El Sr. José Quiles Valdés manifesta la seua oposició a la servitud sobre la seua parcel·la entenent que esta ho serà amb caràcter perpetu, mentre que el parc solar està sotmés a un límit temporal.
- La Sra. Bienvenida Vidal Ribera manifesta els perjuís que s'ocasionen a la parcel·la de la seua propietat després de l'establiment de la línia.
- El Sr. Carlos Hernández Micó, Sra. M. Asunción Micó Sanz, Sr. Joaquín Hernández Hernández, Sr. José Manuel Pérez Puig i Sr. Antonio Pérez Puig, per mitjà d'escrits independents manifesten la seua oposició a la instal·lació projectada atés que la servitud de pas d'esta generarà una pèrdua en el valor dels camps de cultiu afectats per esta, a més de la generació d'un nou camp electromagnètic amb el consegüent perjuí per a la salut, unit a l'impacte paisatgístic per al conjunt de la vall, sense que en la documentació presentada s'arrepleguen les polítiques i accions en matèria de paisatge com s'arreplega en el Decret 120/2006.
- La Sra. M. Concepción García Cervera, en nom i representació de Hereus García Cervera, CB, Sra. Teresa Mataix Molla, Sra. Carmen Valero Cruz, Sr. José Mateo Catalá Bertomeu i Sr. Francisco Mesquida Franco sol·liciten, per mitjà d'escrits independents, la modificació del traçat projectat al pas per les seues respectives parcel·les.
- La Sra. Virtudes Quiles Valdés, Sra. Carmen Galvañ Barceló, Sr. Enrique Guardiola Valdés, Sr. Francisco Galvañ Galvañ, Sr. Antonio Durá Ferriz, Sr. Francisco José Barceló Francés, Sra. Francisca Francés Molina, Sr. Vicente Molina Ferrero, Sra. María Dolores Molina Sanjuán, Sra. Virtudes Durá Ferriz, Sra. Inmaculada Monrerris Dauder, Sr. Juan Galvañ Barceló, Sr. Manuel Calabuig Quiles i Sra. Carmen Mataix Francés, per mitjà d'escrits independents d'idèntic contingut, manifesten la inexistència de justificació d'implantació de la instal·lació, així com l'absència de valoració de l'impacte tant en el paisatge com en la salut dels veïns dels municipis afectats per esta.
- El Sr. Julián Serrano Lozoya, en representació d'Herrera Solar Fotovoltaica 40, SL, i Hispano Fotovoltaica, SL, realitza manifestacions quant a la titularitat que té respecte d'una instal·lació fotovoltaica i sol·licitant la seua connexió a la línia projectada.
Igualment consta la presentació, per part del Col·lectiu per a la Defensa Ambiental de la Vall de Beneixama, de relació de firmes arreplegades en contra de la instal·lació projectada.
Remeses les al·legacions expressades a l'empresa peticionària perquè prestara conformitat o formulara els inconvenients que estimara procedents, esta va emetre contestació respecte a les qüestions suscitades, indicant: a) que la construcció de la instal·lació projectada respon a saturació de les línies existents, sense que l'exposició als camps magnètics i elèctrics de freqüència industrial generats per instal·lacions elèctriques d'alta tensió suposen risc per a la salut pública; b) que la fixació del preu just pels béns i drets afectats es realitzarà de conformitat amb el tràmit procedimental previst en la legislació; c) que no és procedent el soterrament de la instal·lació donades les característiques del sòl en què s'ubica, ja que en cas contrari es generaria major afecció tant a terrenys particulars com a possibles danys a l'arbratge, sent menor el seu impacte mediambiental a causa del menor moviment de terres; d) que al tractar-se d'una instal·lació que formarà part de la xarxa de distribució, esta romandrà després del possible desmantellament de la central a fi de donar servicis a altres usuaris i generadors; e) que es procedirà a la comprovació i rectificació corresponent quant a domicilis i titularitats aportats; f) que respecte a les alternatives de traçat proposades hauran de concórrer a les condicions imposades en l'article 161.2 del Reial Decret 1955/2000, a més de poder resultar afectats tercers aliens al predi afectat. Igualment assenyala que realitzada consulta no ha sigut possible la connexió a les instal·lacions ni d'ADIF (que alimentarà el tren d'alta velocitat, AVE) ni de Red Eléctrica de España, SAU, i g) finalment, manifesta que no hi ha inconvenient a la connexió de nous productors a la línia per a evacuar l'energia que produïsquen, sempre que el seu accés siga autoritzat per Iberdrola Distribución Eléctrica, SAU, com a titular final de la línia.
Resultant que conforme al mencionat Decret 88/2005 es va traslladar als ajuntaments de Villena, Cañada, el Camp de Mirra i Beneixama la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar als referits ajuntaments d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, sol·licitant informe sobre l'adaptació del projecte al planejament urbanístic que siga aplicable.
En resposta a estes sol·licituds els ajuntaments de Cañada, el Camp de Mirra i Beneixama van presentar al·legacions, si bé, posteriorment, van emetre cada un d'estos informe favorable a la instal·lació projectada, així com llicència d'obres de la part de la instal·lació que afecta els seus respectius termes municipals. D'altra banda, l'Ajuntament de Villena no va presentar al·legacions a la mencionada sol·licitud, havent atorgat la corresponent llicència d'obres.
Resultant que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els oportuns condicionats, concretament als següents:
- Confederació Hidrogràfica del Xúquer, amb la sol·licitud prèvia de documentació complementària, ha informat favorablement la instal·lació projectada amb les condicions particulars i generals que en l'esmentat informe es contenen.
- Iberdrola Distribución Eléctrica, SAU, ha manifestat la seua conformitat a la instal·lació projectada.
- Conselleria d'Infraestructures, Territori i Medi Ambient. Direcció Territorial. Vies Pecuàries, no ha oposat cap inconvenient en l'execució dels treballs.
- Acuamed, SA, ha manifestat la no-afecció del projecte amb cap de les infraestructures de la seua propietat.
- Diputació Provincial d'Alacant. Àrea de Carreteres. Va procedir a informar favorablement la instal·lació projectada informant dels condicionats per a l'execució de la instal·lació.
- Red Eléctrica de España, SAU, no ha manifestat cap observació a la informació remesa per l'òrgan territorial encarregat de la instrucció de l'expedient.
Tots els informes que han sigut remesos, o consten en l'expedient, són coneguts i acceptats per l'empresa sol·licitant.
Resultant que amb data 6 de febrer de 2012, el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar resolució complementària de la declaració d'impacte ambiental, de 22 de maig de 2009, en què estimava acceptable, només a l'efecte ambiental i sense perjuí de l'obtenció prèvia de les autoritzacions sectorials que se li apliquen, el projecte «Modificació de la línia aèria d'alta tensió 132 kV Alhorines - Subestació Beneixama», que discorre pels termes municipals de Villena, Cañada, el Camp de Mirra i Beneixama, província d'Alacant, sempre que es desplegue d'acord amb el que establix l'estudi d'impacte ambiental, el projecte tècnic i la resta de documentació que constituïx l'expedient avaluat, i amb els condicionants que en esta es contenen.
Resultant que d'acord amb la sol·licitud i el projecte de modificació presentats la finalitat que es perseguix amb la construcció d'esta instal·lació és evacuar l'energia a generar en la futura central solar termoelèctrica, per mitjà de col·lectors parabòlics, actualment en construcció, en el municipi de Villena, i la qual disposa dels drets d'accés i connexió a la xarxa de distribució, a través de la subestació transformadora ST Beneixama, conforme establix l'informe de 9 d'abril de 2008 emés pel gestor de la xarxa de distribució de la zona Iberdrola Distribución Eléctrica, SA, Unipersonal, línia elèctrica d'evacuació que passarà a formar part de la xarxa de distribució d'Iberdrola Distribución Eléctrica, SAU, una vegada cedida segons un conveni subscrit en data 7 d'abril de 2011 entre esta i Enerstar Villena, SA, Unipersonal, a fi de ser destinada al servici essencial d'energia elèctrica per al seu ús per la resta d'usuaris.
Resultant que el projecte presenta un traçat plenament concretat, compta entre la seua documentació amb els plànols pertinents a escala adequada, està suficientment detallat i conté una relació concreta i individualitzada dels béns i drets afectats.
Resultant que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement sobre esta.
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, sent estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar-los adequadament.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que la present instal·lació a l'estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat valenciana és la competent per a la seua tramitació i autorització.
Atés que d'acord amb el que establixen els articles 21.7 i 28.3 de la Llei 54/1997, de 27 de novembre, correspon a l'Administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i medi ambient.
Atés que la sol·licitud ha complit els tràmits establits en la Llei 54/1997, de 27 de novembre, en el Reial Decret 1955/2000, d'1 de desembre, i en el Decret 88/2005, de 29 d'abril.
Atés que esta direcció general és competent per a la resolució del present procediment administratiu, d'acord amb el que disposa l'article 4.1.a) del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat concordat amb l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre, resol:
Primer
Atorgar autorització administrativa a Enerstar Villena, SA, Unipersonal per a la construcció de la línia elèctrica aèria a 132 kV, doble circuit, denominada Alhorines - Beneixama, en els termes municipals de Villena, Cañada, el Camp de Mirra i Beneixama, en la província d'Alacant, i les característiques principals de la qual són les següents:
- Origen de la línia: suport núm. 1A, en la subestació ST Alhorines.
- Fi de la línia: subestació ST Beneixama.
- Tensió nominal: 132 kV (1a categoria).
- Freqüència: 50 Hz.
- Tipologia constructiva: aèria.
- Nombre de circuits: dos.
- Conductors: d'alumini - acer, tipus LA-280, de secció total 281,1 mm², un conductor per fase.
- Potència màxima de transport: 132,88 MVA per circuit.
- Cables de terra: En tota la seua longitud porta dos cables de terra dels tipus ARLE-53 i OPGW-16-80 de diàmetres respectius, 9,85 mm i 15,3 mm.
- Aïllament: Cadena d'aïlladors de compòsit tipus U120AB132P.
- Suports: en total 65 segons la distribució de la taula següent, tipus metàl·lics de perfils angulars de costats iguals galvanitzats en calent i acer S355J0 i S275JR, organitzats en forma de zelosia doble. Forma troncopiramidal des de la base al braç inferior així com des d'este fins al superior i dos castellets en la part superior per als cables a terra.
- Longitud total: 21.484 m.
- Longituds parcials:

Llegenda: (1) Villena; (2) Cañada; (3) el Camp de Mirra; (4) Beneixama.
Pressupost total: 2.777.300,27 euros.
Segon
Aprovar el projecte d'execució de la instal·lació esmentada en el punt primer de la present resolució, firmat per tècnic competent, el qual s'ajustarà al que disposa el Reial Decret 223/2008, de 15 de febrer, pel qual s'aproven el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09, i a les normes particulars que per a este tipus d'instal·lacions tinga aprovades i vigents Iberdrola Distribución Eléctrica, SA, Unipersonal, atés que la línia formarà part de la xarxa de distribució d'esta empresa.
La present resolució queda sotmesa a les condicions següents:
a) Les obres hauran de realitzar-se d'acord amb el projecte presentat.
b) El termini d'execució de l'obra serà de dotze mesos a comptar des de l'endemà en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Enerstar Villena, SA, Unipersonal, podrà sol·licitar la seua ampliació per mitjà de sol·licitud motivada davant d'esta Direcció General d'Energia, justificant adequadament la necessitat de la pròrroga i aportant cronograma d'actuacions actualitzat justificatiu de l'ampliació de termini.
c) El titular de la instal·lació haurà d'atendre en l'execució del projecte les condicions imposades pels organismes afectats.
d) Conforme l'article 28.3 de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al mediambient.
e) Enerstar Villena, SA, Unipersonal, haurà d'observar els preceptes, mesures i condicions que s'establisquen en la legislació aplicable a esta infraestructura.
f) Igualment haurà de complir els condicionants d'orde mediambiental establits en la Declaració d'impacte ambiental de data 22 de maig de 2009, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, i la Resolució complementària de 6 de febrer de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient.
Tercer
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, i significar que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
València, 3 d'abril de 2012.- El director general d'Energia: Antonio Cejalvo Lapeña.